
Επιτελείο Υπουργού Εθνικής Αμυνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 9 παρ. 4 του Ν. 2292/95 
«Οργάνωση και λειτουργία Υπουργείου Εθνικής Αμυνας, 
διοίκηση και έλεγχος των Ενόπλων Δυνάμεων και άλλες 
διατάξεις» (ΦΕΚ Α’ 35). 

β. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη επιβάρυνση σε βά¬ 
ρος του κρατικού προϋπολογισμού. 

γ. Την με αριθμό 390/1995 γνωμοδότηση του Συμβου¬ 
λίου της Επικρατείας, μετά από πρόταση του Υπουργού 
Εθνικής Αμυνας, αποφασίζουμε: 

ΚΕΦΑΛΑΙΟ Α' 

Οργάνωση - Διάρθρωση - Σύνθεση 
Αρθρο 1 

Οργάνωση - Υπαγωγή 

1. Το Επιτελείο του Υπουργού Εθνικής Άμυνας (Ε/ 
ΥΕΘΑ) είναι υπηρεσία, η οποία υποβοηθεί στην άσκηση 
των αρμοδιοτήτων τους τον Υπουργό και τους Υφυπουρ¬ 
γούς κατά το άρθρο 9 του Ν. 2292/95 και κατά το ειδικό- 
τερον οριζόμενα στα επόμενα άρθρα. 


2. Το Ε/ΥΕΘΑ ασκεί τις αρμοδιάτητές του σε στενή συ¬ 
νεργασία με τις οικείες υπηρεσίες του ΓΕΕΘΑ; ΓΕΣ, ΓΕΝ 
και ΓΕΑ. 

3. Το Ε/ΥΕΘΑ υπάγεται στον Υπουργό Εθνικής Άμυ¬ 
νας. Είναι οργανωμένο σε διευθύνσεις και τμήματα, τις 
δραστηριότητες των οποίων συντονίζει ο επικεφαλής Γ ε¬ 
νικός Διευθυντής του. Οι τοποθετήσεις και οι εν γένει με¬ 
ταβολές του προσωπικού γίνονται με τις πάγιες διατάξεις. 
Ο κατά το άρθρο 6 του παρόντος καταρτιζόμενος προϋπο¬ 
λογισμός του Υπουργείου Εθνικής Άμυνας διαλαμβάνει 
οικείο τμήμα περί του Ε/ΥΕΘΑ. Το Ε/ΥΕΘΑ υποστηρίζε¬ 
ται από Μονάδα Διοικητικής Μέριμνας με σύνθεση και ορ¬ 
γάνωση, όπως καθορίζονται στους σχετικούς Πίνακες Ορ- 
γανώσεως Υλικού (ΠΟΥ). 

Άρθρο 2 
Διάρθρωση 

1. Το Ε/ΥΕΘΑ αποτελείται από: 

α. Το Γενικό Διευθυντή. 

β. Τη Διεύθυνση Σχεδιάσεως Συστημάτων Ανθρώπινου 
Δυναμικού (ΔΣΣΑΔ). 

γ. Τη Διεύθυνση Αμυντικής Σχεδίασης, Προγραμματι¬ 
σμού και Προϋπολογισμού (ΔΑΣΠΠ). 

δ. Τη Διεύθυνση Στρατηγικών Μελετών (ΔΣΜ). 

ε. Τη Διεύθυνση Διεθνών Σχέσεων (ΔΔΣ). 

στ. Τη Διεύθυνση Κοινωνικών Δραστηριοτήτων και Δη¬ 
μοσίων Σχέσεων (ΔΚΔΔΣ) και 

ζ. Τη Γραμματεία του Επιτελείου. 

2. Κάθε Διεύθυνση αποτελείται από δύο ή περισσότερα 
τμήματα και κάθε τμήμα αποτελείται από δύο ή περισσό¬ 
τερα Γ ραφεία. 

3. Η Γενική διάρθρωση του Ε/ΥΕΘΑ φαίνεται στο συ¬ 
νημμένο οργανόγραμμα. 

Άρθρο 3 
Σύνθεση 

1. Το Επιτελείο στελεχώνεται από στρατιωτικά και πολι¬ 
τικά προσωπικά και από τους τρεις Κλάδους των Ενόπλων 
Δυνάμεων, καθώς και των Κοινών Σωμάτων, με προσόντα 
που ανταποκρίνονται στη φύση του έργου και τη λειτουρ¬ 
γικότητα κάθε Διεύθυνσης. 

2. Η τοποθέτηση του πολιτικού και στρατιωτικού προ¬ 
σωπικού του Ε/ΥΕΘΑ γίνεται κατά τις πάγιες κείμενες 
διατάξεις. Μπορεί επίσης να αποσπάται στο Ε/ΥΕΘΑ, 

προσωπικό άλλων Υπουργείων, οργανισμών και νομικών 
προσώπων του ευρύτερου δημοσίου τομέα ειδικής επι¬ 
στημονικής κατάρτισης και ανάλογης εμπειρίας. 

3. Ο Γενικός Διευθυντής επιλέγεται από τον ΥΕΘΑ και, 
εάν μεν, είναι μόνιμος πολιτικός υπάλληλος πρέπει να έχει 
τα προσόντα Γενικού Διευθυντή ή κρατικός λειτουργός με 
ανάλογη προς το αντικείμενο εμπειρία, εάν δε είναι στρα¬ 
τιωτικός πρέπει να είναι ανώτατος αξιωματικός, εν ενερ- 
γεία ή εν αποστρατεία. 

4. Ως Διευθυντές των Διευθύνσεων του Ε/ΥΕΘΑ τοπο¬ 
θετούνται εν ενεργεία ή εν αποστρατεία αξιωματικοί ή μό¬ 
νιμοι πολιτικοί υπάλληλοι, οι οποίοι απαιτείται να έχουν 
εξειδικευμένες γνώσεις στα αντικείμενα αρμοδιότητας 
της Διευθύνσεως που προΐστανται. 

5. Το προσωπικό του Ε/ΥΕΘΑ απαιτείται να έχει τα ακό¬ 
λουθα προσόντα. Τα προσόντα αυτά δεν είναι υποχρεω¬ 
τικά για το προσωπικό της Γραμματείας. 

α. Στρατιωτικό Προσωπικό 

(1) Οι τοποθετημένοι στο Ε/ΥΕΘΑ Αξιωματικοί, αναλό- 
γως προς το βαθμό τους, πρέπει να είναι απόφοιτοι της 
Σχολής Εθνικής Αμυνας ή της Ανωτάτης Σχολής Πολέμου 
του Κλάδου τους ή ισότιμης Σχολής της αλλοδαπής ή πτυ- 
χιούχοι ΑΕΙ ημεδαπού ή ισότιμου της αλλοδαπής. 

(2) Να γνωρίζουν σε ικανοποιητικό βαθμό μία από τις 
γλώσσες της Ευρωπαϊκής Ένωσης. 

(3) Να έχουν επιτελική προϋπηρεσία στο ΓΕΕΘΑ ή στα 
Γενικά Επιτελεία (ΓΕ) των Κλάδων τους ή σε συμμαχικά 
επιτελεία. 

β. Πολιτικό Προσωπικό 

Πενταετή (5) προϋπηρεσία σε αντίστοιχη υπηρεσία ΓΕ ή 
σπουδές στο αντικείμενο της Διεύθυνσης που πρόκειται 
να τοποθετηθούν. 

6. Για τη στελέχωση του Ε/ΥΕΘΑ ιδρύονται οι παρα¬ 
κάτω θέσεις οι οποίες καταργούνται αντιστοίχως από τα 
Γ ενικά Επιτελεία: 

α. Στρατιωτικό Προσωπικό 

(1) Τεσσάρων (4) Ταξιάρχων ή αντιστοίχων. 

(2) Τριών (3) Συνταγματαρχών ή αντιστοίχων. 

(3) Δεκαέξι (16) Αντισυνταγματαρχών ή αντιστοίχων. 

(4) Δύο (2) Ταγματαρχών ή αντιστοίχων. 

(5) Πέντε (5) Κατωτέρων Αξιωματικών. 

β. Πολιτικό Προσωπικό 

(1) Δεκατεσσάρων (14) ΠΕ Διοικητικού, Οικονομικού. 

(2) Έξι (6) ΠΕ Κοινωνικών Επιστημών. 

(3) Δύο (2) ΠΕ Μηχανικών. 

(4) Πέντε (5) ΠΕ Επιχειρησιακών Ερευνητών. 

(5) Δεκαπέντε (15) Ειδικού Επιστημονικού Προσωπι¬ 
κού. 

(6) Πέντε (5) ΤΕ Διοικητικού, Λογιστικού. 

(7) Δεκαπέντε (15) ΔΕ Διοικητικού, Λογιστικού. 

7. Ο κανονισμός Οργάνωσης και Λειτουργίας του Ε/ 
ΥΕΘΑ και η περιγραφή καθηκόντων του προσωπικού, κα¬ 
θορίζονται με υπουργικές αποφάσεις, μετά από γνώμη 
του Συμβουλίου Άμυνας. 

8. Η σύνθεση του προσωπικού του Επιτελείου καθορί¬ 
ζεται στον ισχύοντα Πίνακα Οργάνωσης και Υλικού (ΠΟΥ) 
του Ε/ΥΕΘΑ. 


ΚΕΦΑΛΑΙΟ Β' 

Αρμοδιότητες 
Άρθρο 4 

Γ ενικός Διευθυντής 

1. Ο Γενικός Διευθυντής του Ε/ΥΕΘΑ ορίζεται για χρο¬ 
νική διάρκεια δύο ετών που μπορεί να παραταθεί κατά ένα 
έτος και είναι ο κύριος σύμβουλος του Υπουργού και των 
Υφυπουργών στα θέματα αρμοδιότητας του Επιτελείου. 

2. Ο Γενικός Διευθυντής κατευθύνει τις ενέργειες και 
συντονίζει τις δραστηριότητες των διευθύνσεων και τμη¬ 
μάτων του Ε/ΥΕΘΑ, σύμφωνα με τις εκάστοτε εντολές 
του Υπουργού. Προσυπογράφει όλα τα έγγραφα του Ε/ 
ΥΕΘΑ που υπογράφουν ο Υπουργός και οι Υφυπουργοί 
και έχει την ευθύνη για την εύρυθμη λειτουργία του Επιτε¬ 
λείου. 

Άρθρο 5 

Διεύθυνση Σχεδιάσεως Συστημάτων 
Ανθρώπινου Δυναμικού (ΔΣΣΑΔ) 

1. Είναι το όργανο που εισηγείται προς τον ΥΕΘΑ κα¬ 
τευθυντήριες οδηγίες για τη διαμόρφωση πολιτικής σχε¬ 
τικά με τη σχεδίαση δομής-οργάνωσης των Ενόπλων Δυ¬ 
νάμεων, καθώς και τη σχεδίαση συστημάτων χρησιμοποί¬ 
ησης πολιτικού-στρατιωτικού προσωπικού. 

Η ΔΣΣΑΔ περιλαμβάνει πέντε (5) τμήματα: 

α. Τμήμα Σχεδίασης Συστημάτων Οργάνωσης - Σύνθε¬ 
σης Δυνάμεων: 

Μελετά και εισηγείται επί της πολιτικής της αναφερδ- 
μενης στην Οροφή και Οργάνωση των Ενόπλων Δυνάμεων 
ως και στην επιστράτευση. Σχεδιάζει επίσης συστήματα 
διοικήσεως προσωπικού, επεξεργάζεται και καταρτίζει 
σχέδια νόμων και κανονιστικών πράξεων που αφορούν το 
ανθρώπινο δυναμικό. 

β. Τμήμα Σχεδίασης Συστημάτων Εκπαίδευσης και Επι¬ 
μόρφωσης: 

Μελετά και εισηγείται επί της πολιτικής που αφορά την 
εκπαίδευση των στρατευμένων, την επιμόρφωση και εξει- 
δίκευση των στελεχών, τις μεταπτυχιακές σπουδές στρα¬ 
τιωτικού και πολιτικού προσωπικού καθώς και τις Στρατιω¬ 
τικές Σχολές. 

γ. Τμήμα Στρατολογικής Πολιτικής: 

Μελετά και εισηγείται επί της πολιτικής που αφορά την 
στρατολογία και την επιλογή για τους τρεις Κλάδους. 

δ. Τμήμα Πολιτικού Προσωπικού: 

Μελετά και σχεδιάζει σχετικά με τη χρησιμοποίηση του 
πολιτικού προσωπικού και συστήματα σχέσεων πολιτικού 
και στρατιωτικού προσωπικού. 

ε. Τμήμα Στρατιωτικού Προσωπικού: 

Μελετά και εισηγείται την πολιτική χρησιμοποίησης, 
εξέλιξης και προγραμματισμού των τοποθετήσεων και με¬ 
ταθέσεων του στρατιωτικού προσωπικού. Επίσης μελετά 
και εισηγείται την πολιτική σε θέματα αποστράτων στρατι¬ 
ωτικών, θυμάτων πολέμου, αναπήρων και αγωνιστών εθνι¬ 
κής αντίστασης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6297 


Αρθρο 6 

Διεύθυνση Αμυντικής Σχεδίασης 
Προγραμματισμού και Προϋπολογισμού (ΔΑΣΠΠ) 

1. Είναι ο επιτελικός φορέας του Ε/ΥΕΘΑ, ο οποίος χει¬ 
ρίζεται θέματα συντονισμού, σχεδίασης και προγραμματι¬ 
σμού των εξοπλισμών, προϋπολογισμού, υποδομής και 
κοστολόγησης. 

2. Η ΔΑΣΠΠ αποτελείται από τέσσερα (4) τμήματα: 

α. Τμήμα Αμυντικής Σχεδίασης και Προγραμματισμού: 

Μελετά και εισηγείται σχετικά με την μακροπρόθεσμη 

αμυντική σχεδίαση, τον μεσοπρόθεσμο προγραμματισμό, 
τη χρηματοδότηση της αμυντικής σχεδίασης, τα εξοπλι- 
στικά προγράμματα και τις σχετικές διακρατικές συμφω¬ 
νίες. Επεξεργάζεται τις προτάσεις των ΓΕ και λαμβάνο- 
ντας υπόψη τις θέσεις τους, συντάσσει ή αναθεωρεί το 
Ενιαίο Μεσοπρόθεσμο Πρόγραμμα Ανάπτυξης και Εκσυγ¬ 
χρονισμού (ΕΜΠΑΕ). Επίσης καταρτίζει το πρόγραμμα 
Δημοσίων Επενδύσεων του ΥΠΕΘΑ με βάση τις απαιτή¬ 
σεις των Ενόπλων Δυνάμεων και συντάσσει την ετήσια έκ¬ 
θεση για ενημέρωση της Βουλής σχετικά με τις κυριότε- 
ρες δραστηριότητες των Ενόπλων Δυνάμεων, τα κύρια 
εξοπλιστικά προγράμματα, τις αμυντικές δαπάνες και τις 
προοπτικές. 

β. Τμήμα Προϋπολογισμού: 

Προετοιμάζει τις κατευθύνσεις του ΥΕΘΑ προς τα ΓΕ 
και με βάση τις απόψεις τους καταρτίζει τον ετήσιο προϋ¬ 
πολογισμό και παρακολουθεί την εκτέλεσή του, μελετά 
και ελέγχει θέματα δαπανών, αποδοχών και αποζημιώ¬ 
σεων και καταρτίζει τα σχετικά σχέδια νόμων και κανονι¬ 
στικών πράξεων που αφορούν το ΥΠΕΘΑ και τα εποπτευ¬ 
όμενα από αυτό ΝΠΔΔ. 

γ. Τμήμα Υποδομής: 

Μελετά και εισηγείται σχετικά με την εθνική και συμμα¬ 
χική υποδομή. 

δ. Τμήμα Κοστολόγησης: 

Ασχολείται με θέματα κοστολόγησης δαπανών και με¬ 
λετά και εισηγείται σχετικά με μεθόδους και διαδικασίες 
κοστολόγησης. 

Αρθρο 7 

Διεύθυνση Στρατηγικών Μελετών (ΔΣΜ) 

1. Είναι ο επιτελικός φορέας που υποβοηθεί τον 
Υπουργό στη διαμόρφωση της κατάλληλης στρατηγικής 
για την υποστήριξη της εκάστοτε υιοθετημένης από το 
ΚΥΣΕΑ αμυντικής πολιτικής. 

2. Η ΔΣΜ περιλαμβάνει δύο (2) τμήματα: 

α. Τμήμα Στρατηγικών Πληροφοριών: 

(1) Επεξεργάζεται και αξιολογεί στρατηγικές πληροφο¬ 
ρίες που αφορούν το διεθνές περιβάλλον και ειδικότερα 
εθνικού ενδιαφέροντος γεωγραφικές περιοχές. 

(2) Εκπονεί στρατηγικές μελέτες που συμβάλλουν στη 
διαμόρφωση της πολιτικής επί της Εθνικής Αμυνας. 

(3) Συνεργάζεται με εθνικούς φορείς που χειρίζονται 
θέματα διαμόρφωσης στρατηγικής των τομέων τους κα¬ 
θώς και με διεθνή ινστιτούτα στρατηγικών μελετών. 

β. Τμήμα Στρατηγικής Αμυντικού Δόγματος: 

Προσδιορίζει τους αντικειμενικούς σκοπούς και τις 
απαιτήσεις, προβαίνει σε εκτιμήσεις, σχεδιάζει, προγραμ¬ 
ματίζει, αναλύει και εισηγείται σχετικά με την εθνική στρα¬ 
τηγική. 


Άρθρο 8 

Διεύθυνση Διεθνών Σχέσεων (ΔΔΣ) 

1. Είναι ο επιτελικός φορέας για τα θέματα διεθνών 
σχέσεων και αμυντικής συνεργασίας. 

2. Η λαγ περιλαμβάνει τέσσερα (4) τμήματα: 

α. Τμήμα Διεθνών Οργανισμών: 

Είναι αρμόδιο για θέματα ΝΑΤΟ, Δυτικοευρωπαϊκής 
Ένωσης και Ευρωπαϊκής Ένωσης. 

β. Τμήμα ΟΗΕ - ΟΑΣΕ: 

Είναι αρμόδιο για θέματα υλοποίησης αποφάσεων της 
Γενικής Συνέλευσης του Συμβουλίου Ασφαλείας του Ορ¬ 
γανισμού Ηνωμένων Εθνών και του Οργανισμού Ασφά¬ 
λειας Συνεργασίας στην Ευρώπη. 

γ. Τμήμα Διμερών Αμυντικών Συνεργασιών I: 

Είναι αρμόδιο για θέματα Αμυντικής Συνεργασίας και 
σχέσεων με χώρες της Δυτικής Ευρώπης και Αμερικής. 

δ. Τμήμα Διμερών Αμυντικών Συνεργασιών II: 

Είναι αρμόδιο για θέματα Αμυντικής Συνεργασίας και 
σχέσεων με χώρες της Ανατολικής Ευρώπης, Βαλκανίων, 
Ανατολικής Μεσογείου και λοιπών χωρών. 

Άρθρο 9 

Διεύθυνση Κοινωνικών Δραστηριοτήτων και Δημοσίων 
Σχέσεων (ΔΚΔΔΣ) 

1. Η Διεύθυνση Κοινωνικών Δραστηριοτήτων και Δημο¬ 
σίων Σχέσεων χειρίζεται τα θέματα των δημοσίων σχέ¬ 
σεων και των κοινωνικών δραστηριοτήτων του Υπουρ¬ 
γείου, τα θέματα επικοινωνίας με το κοινό, καθώς και τα 
σχετικά με τη μέριμνα για το στράτευμα. 

2. Η Διεύθυνση Κοινωνικών Δραστηριοτήτων και Δημο¬ 
σίων Σχέσεων αποτελείται από τέσσερα (4) τμήματα: 

α. Τμήμα Πρωτοκόλλου: 

Έχει την ευθύνη για την οργάνωση των εθιμοτυπικών 
δραστηριοτήτων. 

β. Τμήμα Κοινωνικών Δραστηριοτήτων: 

Παρακολουθεί και χειρίζεται πολιτιστικά θέματα που 
έχουν σχέση με το Υπουργείο, εισηγείται σε περιπτώσεις 
έκτακτης ανάγκης και έχει την ευθύνη του σχεδιασμού 
προσφοράς στο κοινωνικό σύνολο. 

γ. Τμήμα Μέριμνας Στρατεύματος: 

Εισηγείται την πολιτική και παρακολουθεί θέματα σχε¬ 
τικά με την μορφωτική δραστηριότητα, την υγεία, την πρό¬ 
νοια, τον αθλητισμό και το περιβάλλον. Επίσης μεριμνά για 
την πολιτιστική ζωή του στρατεύματος. 

δ. Τμήμα Ενημέρωσης: 

Είναι αρμόδιο για θέματα επικοινωνίας του Υπουργείου, 
μέσων μαζικής ενημέρωσης, εκδόσεων και σχέσεων με τη 
Βουλή των Ελλήνων. 

Άρθρο 10 

Γραμματεία - Υποστήριξη Ε/ΥΕΘΑ 

1. Στο Ε/ΥΕΘΑ λειτουργεί Γ ραμματεία που μεριμνά για τη 
διεκπεραίωση, τήρηση και διακίνηση της αλληλογραφίας 
του Ε/ΥΕΘΑ σύμφωνα με τους ισχύοντες κανονισμούς. 

2. Στο Γ ενικό Διευθυντή του Ε/ΥΕΘΑ υπάγεται η Μο¬ 
νάδα Διοικητικής Μέριμνας του Ε/ΥΕΘΑ, η οποία είναι αρ¬ 
μόδια για όλα τα θέματα υποστήριξης και Διοικητικής Μέ¬ 
ριμνας του Επιτελείου. 


ΟΡΓΑΝΟΓΡΑΜΜΑ Ε/ΥΕΘΑ 

ΚΕΦΑΛΑΙΟ Γ’ ΤΕΛΙΚΕΣ ΔΙΑΤΑΖΕΙΣ Στον Υπουργό Εθνικής Άμυνας αναθέτουμε τη δημο¬ 

σίευση και εκτέλεση του παρόντος διατάγματος. 

Α Ρ 0 Ρ° 11 Αθήνα, 1 Αυγούστου 1995 

Έναρξη ισχύος 0 πρόεδρός της δημοκρατίας 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 




Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 


ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΕΡΑΣΙΜΟΣ ΑΡΣΕΝΗΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 394 
Τροποποίηση διατάξεων της νομοθεσίας του Ταμείου 
Επικουρικής Ασφαλίσεως Αρτοποιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 11 του άρθρου 20 του Ν.Δ/τος 
135/1946 «περί Ταμείου Επικουρικής Ασφαλίσεως Αρτο¬ 
ποιών» (Α' 299). 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ, 
του Ν. 1558/1985 (Α’ 154) καθώς και το Π.Δ. 372/1995 
(Α’ 201). 

3. Τις διατάξεις του άρθρου 29Α του Ν. 1558/1985 (Α' 
137) όπως προσετέθη με το άρθρο 27 του Ν. 2081 /1992 
(Α' 154). 

4. Τη διάταξη της παρ. 5 του άρθρου 15 του Π.Δ. 213/ 
1992 (Α' 102). 

5. Την αναλογιστική μελέτη που συντάχθηκε το Δεκέμ¬ 
βριο του 1994 κατ’ εφαρμογή του άρθρου 71 του Ν. 
2084/92. 

6. Την πρόταση του Δ.Σ. του Ταμείου Επικουρικής 
Ασφαλίσεως Αρτοποιών που διατυπώθηκε στις υπ’ αριθ. 
4/30.1.1995 και 8/23.2.1995 συνεδριάσεις του. 

7. Το γεγονός ότι από τις διατάξεις του διατάγματος αυ¬ 
τού προκαλείται δαπάνη σε βάρος του προϋπολογισμού 
του Ταμείου ύψους 36 εκ. δρχ. περίπου για το τρέχον οι¬ 
κονομικά έτος, η οποία όμως υπερκαλύπτεται από την αύ¬ 
ξηση των εισφορών κατά 50%. 

8. Τη γνωμοδότηση του Συμβουλίου Κοινωνικής Ασφά¬ 
λειας που διατυπώθηκε κατά την 75η/21.6.1995 συνε¬ 
δρίασή του της ΚΗ' περιόδου. 

9. Την 541/1995 γνωμοδότηση του Συμβουλίου της 
Επικράτειας, μετά από πρόταση του Υπουργού Εργασίας 
και Κοινωνικών Ασφαλίσεων, αποφασίζουμε: 

Αρθρο 1 

Το άρθρο 7 του Π.Δ/τος 312/75 (Α' 92), όπως τροπο¬ 
ποιήθηκε και συμπληρώθηκε με τις διατάξεις των Π.Δ/των 
591/76 (Α' 215), 532/78 (Α' 114), 922/79 (Α' 258), 
956/80 (Α' 242), 1111/81 (Α' 267), 31/83 (Α' 18), 37/83 
(Α' 21), 512/83 (Α' 195), 185/85 (Α' 73), 15/88 (Α' 7), 
575/89 (Α' 245) και 216/91 (Α' 81) και τις υπ’ αριθ. 134/ 
1902/92 (Β' 675), 134/824/93 (Β' 318), 134/64/94 (Β' 
411) αποφάσεις του Υπουργού Υγείας, Πρόνοιας και Κοι¬ 
νωνικών Ασφαλίσεων, αντικαθίσταται ως εξής: 

«'Αρθρον 7 

Ποσό σύνταξης λόγω Γήρατος 

1. Η σύνταξη λόγω γήρατος κατά μήνα συνίσταται σε 
τόσα τριακοστά πέμπτα της πλήρους σύνταξης, όσα τα 
έτη πραγματικής ασφάλιση στο Ταμείο. 

2. Η πλήρης σύνταξη λόγω γήρατος των ασφαλισμένων 
αρτοποιών - σιμιτοποιών στο Ταμείο, κατά μήνα, που αντι¬ 
στοιχεί σε πραγματική ασφάλιση, κατά την έννοια της παρ. 

1 του άρθρου 1 του Π.Δ. 37/83 τριάντα πέντε ετών καθο¬ 
ρίζεται με βάση τον μέσο όρο ημερήσιας κατεργασίας 
αλεύρων καλά κλάσεις ως εξής: 

α. Για τους κατεργαζόμενους από 128-135 χιλιόγραμμα 
αλεύρων ημερησίως από το γινόμενο το οποίο προκύπτει 


από τον πολλαπλασιασμό της κατεργασθείσας ποσότητος 
αλεύρων επί συντελεστή 183. 

β. Για τους εργαζόμενους από 136-250 χιλιόγραμμα 
αλεύρων ημερησίως, από το άθροισμα των γινομένων, το 
οποίο προκύπτει από τον πολλαπλασιασμό της κατεργα- 
σθείσας ποσότητας αλεύρων 135 χιλιογράμμων επί συ¬ 
ντελεστή 183 και από τον πολλαπλασιασμό της κατεργα- 
σθείας ποσότητας αλεύρων πέραν των 135 χιλιογράμμων 
επί συντελεστή 124. 

γ. Γ ια τους κατεργαζόμενους πέράν των 250 χιλιογράμ- 
μων αλεύρων ημερησίως από το άθροισμα των γινομένων, 
τα οποία προκύπτουν από τον πολλαπλασιασμό της κα¬ 
τεργασθείσας ποσότητας αλεύρων 135 χιλιογράμμων επί 
συντελεστή 183, από τον πολλαπλασιασμό της κατεργα- 
σθείσης ποσότητας αλεύρων 115 χιλιογράμμων (250- 
135) επί συντελεστή 124 και από τον πολλαπλασιασμό 
της κατεργασθείσας ποσότητας αλεύρων πέραν των 250 
χιλιογράμμων επί συντελεστή 52. 

3. Για την κατάταξη των ασφαλισμένων σε κλάσεις, σύμ¬ 
φωνα προς την προηγούμενη παράγραφο, και την από 
απόψεως καταναλώσεως αλεύρων θεμελίωση του δικαιώ¬ 
ματος συνταξιοδότησης λαμβάνεται υπόψη ο μέσος όρος 
της ετήσιας κατεργασθείσας ποσότητας αλεύρων χωρι¬ 
στά για κάθε έτος πραγματικής ασφάλισης από 1.1.1967 
και μετά, εκτός εάν ο ασφαλισμένος επιθυμεί τον υπολο¬ 
γισμό της κατεργασθείσας ποσότητας αλεύρων από το 
έτος 1936 ή από τότε που άρχισε να ασκεί το επάγγελμα 
του αρτοποιού, μετά το έτος αυτό. 

4. Σε όσους έχουν περισσότερα από 35 έτη πραγματι¬ 
κής ασφάλισης χορηγείται πέραν από την πλήρη σύνταξη 
ένα (1) τριακοστό πέμπτο για κάθε χρόνο πέραν των 35 
ετών και μέχρι 40 έτη. 

5. Η κατά την παρ. 1 του άρθρου αυτής σύνταξη γήρα¬ 
τος κατά μήνα δεν μπορεί σε καμμία περίπτωση να υπερ- 
βεί τα σαράντα τριακοστά πέμπτα της πλήρους σύνταξης ή 
το ποσό των δρχ. 74.370 το μήνα, ούτε να είναι κατώτερη 
των 23.000 δρχ. το μήνα για τις συντάξεις λόγω Γ ήρατος ή 
ανικανότητος, για δε τις συντάξεις λόγω θανάτου ασφαλι¬ 
σμένου και συνταξιούχου, το ποσό των 18.400 δρχ. μη- 
νιαίως. 

6. Στην περίπτωση που η σύνταξη είναι μικρότερη από 
το ως άνω καθοριζόμενο ελάχιστο όριο, ο ασφαλισμένος 
υποχρεούται να συμπληρώσει την εισφορά τόσων ετών 
πραγματικής ασφάλισης επί την ασφαλιστική εισφορά που 
ισχύει κατά το χρόνο άσκησης του δικαιώματος συνταξιο- 
δότησης, όσων απαιτούνται, ώστε το ποσό της σύνταξης 
να ανέλθει στο παραπάνω καθοριζόμενο ελάχιστο όριο 
σύνταξης, σε καμμιά όμως περίπτωση η συμπληρωματική 
εισφορά δεν μπορεί να υπερβεί τα 25 έτη πραγματικής 
ασφάλισης». 

'Αρθρον 2 

Το άρθρο 8 του Π.Δ. 312/75, όπως τροποποιήθηκε και 
ισχύει με τις διατάξεις των άρθρων 2 των Π.Δ. 575/89 και 
216/91, αντικαθίσταται ως εξής: 

«’Αρθρον 8 

Ποσό σύνταξης λόγω ανικανότητος 

1. Το ποσό της σύνταξης ανικανότητος ορίζεται σύμ¬ 
φωνα προς τα αναφερόμενα στο άρθρο 7 Π.Δ. 312/75, 
όπως αντικαθίσταται με το άρθρο 1 του παρόντος, η συ¬ 
μπληρωματική όμως εισφορά για τον καθορισμό του ελά- 

χιοτου ορίου σύνταξης δεν μπορεί να υπερβεί τα 15 χρόνια 
πραγματικής ασφάλισης. 

2. Το ποσό της σύνταξης επί αρχικής ή επιγενόμενης 
ολικής ανικανότητας προσαυξάνεται κατά 25%, μη υπολο¬ 
γιζόμενης της προσαυξήσεως στο εφάπαξ χρηματικό βοή¬ 
θημα. 

3. Ως ολική ανικανότητα λογίζεται: 

α. Η ολική απώλεια της οράσεως. 

β. Η απώλεια αμφοτέρων των χειρών ή ποδών συνεπεία 
ακρωτηριασμού. 

γ. Η απώλεια ενός κάτω και ενός άνω μέλους. 

δ. Ανίατος παραφροσύνη που καθιστά τον ασφαλισμένο 
ανίκανο για κάθε εργασία ή απασχόληση. 

ε. Καθολική παράλυση». 

Αρθρον 3 

Η παράγραφος 1 του άρθρου 9 του Π.Δ. 312/75 όπως 
αντικαταστάθηκε και ισχύει με το άρθρο 3 του Π.Δ/τος 
216/91 αντικαθίσταται ως εξής: 

«1. Το ποσό της μηνιαίας σύνταξης των κατά το άρθρο 4 
του Π.Δ. 312/1975 μελών της οικογένειας λόγω θανάτου, 
ορίζεται σύμφωνα προς τα αναφερόμενα στο άρθρο 7 του 
Π.Δ. 312/1975, όπως αντικαθίσταται με το άρθρο 1 του 
παρόντος, η συμπληρωματική όμως εισφορά για τον καθο¬ 
ρισμό του ελαχίστου ορίου σύνταξη δεν μπορεί να υπερβεί 
τα 10 χρόνια πραγματικής ασφάλισης». 

Αρθρον 4 

Οι από το Ταμείο παρεχόμενες συντάξεις των οποίων η 
έναρξη καταβολής εμπίπτει στο μέχρι του παρόντος χρο¬ 
νικό διάστημα αναπροσαρμόζονται οίκοθεν από τις Υπη¬ 
ρεσίες του Ταμείου, με βάση τους νέους συντελεστές, 
σύμφωνα προς τις διατάξεις των παρ. 1 και 2 του άρθρου 
16 του Π.Δ. 312/75. Η προκύπτουσα διαφορά από την 
αναπροσαρμογή των συντάξεων καταβάλλεται στους δι¬ 
καιούχους από της ισχύος του παρόντος Δ/τος. 

Αρθρον 5 

Η ισχύς του παρόντος αρχίζει από την 1 η του επόμενου 
μήνα της δημοσίευσής του στην Εφημερίδα της Κυβερνή- 
σεως. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Οκτωβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΣΤΕΦΑΝΟΣ ΤΖΟΥΜΑΚΑΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 395 
Κατάργηση του ειδικού αμίσθου Υποθηκοφυλακείου Πυ¬ 
λαίας Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: α) του άρθρου 8 του Κ.Δ. της 19/ 
23.7.41 (Α' 244) «περί Κωδικοποιήσεως εις ενιαίον κείμε¬ 
νον των διατάξεων των Αναγκ. Νόμων 434/37, 1933/39, 
2132/40 και 2532/40 «περί οργανισμού των Υποθηκοφυ¬ 
λακείων του Κράτους» και β) του άρθρου 29Α του Ν. 
1558/85 (Α' 137) όπως αυτό προστέθηκε με το άρθρο 27 
του Ν. 2081/92 (Α' 154). 

2) Το Π.Δ. 117/93 (Α' 51) με το οποίο συνεστήθη ειδικό 
άμισθο Υποθηκοφυλακείο Πυλαίας Θεσσαλονίκης. 

3) Το γεγονός ότι το ως άνω Υποθηκοφυλακείο ουδέ¬ 
ποτε λειτούργησε. 

4) Την 9/95 απόφαση της Ολομέλειας του Δικαστηρίου 
Πρωτοδικών Θεσσαλονίκης. 

5) Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού και 

6) Την 299/1995 γνωμοδότηση του Συμβουλίου της 
Επικρατείας. 

Με πρόταση του Υπουργού Δικαιοσύνης, αποφασί¬ 
ζουμε: 

Άρθρο μόνο 

Το ειδικό άμισθο Υποθηκοφυλακείο Πυλαίας Θεσσαλο¬ 
νίκης καταργείται. Οι περιφέρειες των Δήμων και Κοινοτή¬ 
των, που απετέλεσαν την περιφέρειά του, επανυπάγονται 
στα Υποθηκοφυλακεία από τα οποία απεσπάσθησαν, 
ήτοι: α) του Δήμου Πυλαίας και της Κοινότητας Ρεντζικίου 
στο ειδικό έμμισθο Υποθηκοφυλακείο Θεσσαλονίκης, β) 
της Κοινότητας Πανοράματος, στο ειδικό άμισθο Υποθη¬ 
κοφυλακείο Καλαμαριάς Θεσσαλονίκης και γ) των Κοινο¬ 
τήτων Χορτιάτη, Εξοχής και Ασβεστοχωρίου στο ειδικό 
άμισθο Υποθηκοφυλακείο Νεαπόλεως Θεσσαλονίκης. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 19 Οκτωβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

0 ΥΠΟΥΡΓΟΣ ΔΙΚΑΙΟΣΥΝΗΣ 

ΙΩΑΝΝΗΣ ΠΟΤΤΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 396 
Κατάργηση του ειδικού αμίσθου Υποθηκοφυλακείου 
Αμπελοκήπων Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: α) του άρθρου 8 του Κ.Δ. της 19/ 
23.7.41 (Α' 244) «περί Κωδικοποιήσεως εις ενιαίον κείμε¬ 
νον των διατάξεων των Αναγκ. Νόμων 434/37, 1933/39, 
2132/40 και 2532/40 «περί οργανισμού των Υποθηκοφυ- 

λακείων του Κράτους» και β) του άρθρου 29Α του Ν. 
1558/85 (Α' 137) όπως αυτό προστέθηκε με το άρθρο 27 
του Ν. 2081/92 (Α’ 154). 

2) Το Π.Δ. 117/93 (Α' 51) με το οποίο συνεστήθη ειδικό 
άμισθο Υποθηκοφυλακείο Αμπελοκήπων Θεσσαλονί¬ 
κης. 

3) Το γεγονός ότι το ως άνω Υποθηκοφυλακείο ουδέ¬ 
ποτε λειτούργησε. 

4) Την 9/95 απόφαση της Ολομέλειας του Δικαστηρίου 
Πρωτοδικών Θεσσαλονίκης. 

5) Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού και 

6) Την 297/1995 γνωμοδότηση του Συμβουλίου της 
Επικράτειας. 

Με πρόταση του Υπουργού Δικαιοσύνης, αποφασί¬ 
ζουμε: 

Αρθρο μόνο 

Το ειδικό άμισθο Υποθηκοφυλακείο Αμπελοκήπων 
Θεσσαλονίκης καταργείται. Οι περιφέρειες των Δήμων, 
που απετέλεσαν την περιφέρειά του, επανυπάγονται στα 
Υποθηκοφυλακεία από τα οποία απεσπάσθησαν, ήτοι: α) 
Αμπελοκήπων β) Μενεμένης, γ) Ελευθερίου - Κορδελιού, 
στο ειδικό άμισθο Υποθηκοφυλακείο Θεσσαλονίκης και δ) 
Ευόσμου στο ειδικό άμισθο Υποθηκοφυλακείο Νεαπό- 
λεως Θεσσαλονίκης. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 16 Οκτωβρίου 1995 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΙΩΑΝΝΗΣ ΠΟΤΤΑΚΗΣ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 397 
Κατάργηση του ειδικού αμίσθου Υποθηκοφυλακείου Ιω¬ 
νίας Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: α) του άρθρου 8 του Κ.Δ. της 19/ 


23.7.41 (Α' 244) «περί Κωδικοποιήσεως εις ενιαίον κείμε¬ 
νον των διατάξεων των Αναγκ. Νόμων 434/37,1933/39, 
2132/40 και 2532/40 «περί οργανισμού των Υποθηκοφυ¬ 
λακείων του Κράτους» και β) του άρθρου 29Α του Ν. 
1558/85 (Α' 137) όπως αυτό προστέθηκε με το άρθρο 27 
του Ν. 2081/92 (Α' 154). 

2) Το Π.Δ. 116/93 (Α' 51) με το οποίο συνεστήθη ειδικό 
άμισθο Υποθηκοφυλακείο Ιωνίας Θεσσαλονίκης. 

3) Το γεγονός ότι το ως άνω Υποθηκοφυλακείο ουδέ¬ 
ποτε λειτούργησε. 

4) Την 9/95 απόφαση της Ολομέλειας του Δικαστηρίου 
Πρωτοδικών Θεσσαλονίκης. 

5) Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού και 

6) Την 298/1995 γνωμοδότηση του Συμβουλίου της 
Επικρατείας. 

Με πρόταση του Υπουργού Δικαιοσύνης, αποφασί¬ 
ζουμε: 

'Αρθρο μόνο 

Το ειδικό άμισθο Υποθηκοφυλακείο Ιωνίας Θεσσαλονί¬ 
κης καταργείται. Οι περιφέρειες των Δήμων και των Κοι¬ 
νοτήτων, που απετέλεσαν την περιφέρειά του, επανυπά- 
γονται στα Υποθηκοφυλακεία από τα οποία απεσπάσθη¬ 
σαν, ήτοι: α) των Δήμων: Ιωνίας, Σίνδου, Χαλάστρας και 
των Κοινοτήτων Ανατολικού, Μαλγάρων, Κυμήνων, Ν. Αγ- 
χιάλου, Ν. Μεσημβρίας, Αγίου Αθανασίου, Βαθυλάκκου 
και Γεφύρας, στο ειδικό έμμισθο Υποθηκοφυλακείο Θεσ¬ 
σαλονίκης και β) των Κοινοτήτων Πετρωτού, Μεσσαίου ή 
Μεσσιού, Ν. Φιλαδέλφειας, Ξηροχωρίου, Π. Αγιονερίου, 
Ν. Αγιονερίου, Πενταλόφου, Νεοχωρούδας, Μονολόφου 
- Πουρναριού στο ειδικό άμισθο Υποθηκοφυλακείο Νεα- 
πόλεως Θεσσαλονίκης. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 16 Οκτωβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΙΩΑΝΝΗΣ ΠΟΤΤΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ6Η 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμούδΐ τηλ.: 52.48.188 · 

* Για φωτοαντίγραφα παλαιών τευχών στην οδό Σολωμου 51 τηλ.: ο2.4β. 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.54/ _ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 

Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.8ι Βιομ. Ιδ. 

Αν. Ειδικού Δικαστηρίου 
Α.Ε. 8ι Ε.Π.Ε. 


ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


| Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












